****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

2021.gada 28.janvāra **Nolikums Nr.2**

Daugavpils

APSTIPRINĀTS

ar Daugavpils pilsētas domes

2021.gada 28.janvāra

lēmuma Nr.20

**Daugavpils pilsētas domes Jaunatnes nodaļas**

**Bērnu un jauniešu vasaras nometņu**

**nolikums**

*Izdots saskaņā ar likuma „Par pašvaldībām”*

*15.panta pirmās daļas 4.,5.,6. punktu, 21.panta pirmās daļas 27.punktu,*

*Jaunatnes likuma 5.panta pirmo daļu un Ministru kabineta 2009.gada 1.septembra noteikumu*

*Nr.981 “Bērnu nometņu organizēšanas un darbības kārtība” 6.1. punktu*

1. **Vispārīgie jautājumi**
	1. Nometneir mērķtiecīgi organizēts pasākums bērniem un jauniešiem (turpmāk arī - dalībnieki), kas paredzēts, lai saskaņā ar nometnes programmu nodrošinātu dalībnieku saturīgu un lietderīgu brīvā laika pavadīšanu un sekmētu vispusīgu attīstību.
	2. Nometnes tiek organizētas saskaņā arIzglītības likuma 14.panta 25.punktu un Ministru kabineta noteikumiem 2009.gada 1.septembra Nr.981 „Bērnu nometņu organizēšanas un darbības kārtība”.
	3. Nometnes organizators ir Daugavpils pilsētas domes Jaunatnes nodaļa (turpmāk - Jaunatnes nodaļa).
2. **Nometnes veidi**
	1. dienas nometne – nometne, kurā nometnes dalībnieki uzturas tikai dienas laikā bez nakšņošanas;
	2. diennakts nometne – nometne, kurā nometnes dalībnieki uzturas pastāvīgi visu norises laiku, ieskaitot nakšņošanu.
3. **Nometnes personāls**
	1. Nometnes vadītājs irpersona, kura apguvusi Izglītības un zinātnes ministrijas apstiprināto nometņu vadītāju kursu programmu un saņēmusi VISC apliecību par programmas apguvi un kura īsteno nometnes programmu, nodrošinot izglītojošu, saturīgu un lietderīgu brīvā laika organizēšanu, un vada nometnes darbu saskaņā ar Ministru kabineta noteikumiem Nr. 981.
	2. Nometnes audzinātājs ir persona, kura sasniegusi 18 gadu vecumu un nav ierakstīta soda reģistrā, ar kuru nometnes organizētājs ir noslēdzis darba līgumu vai uzņēmuma līgumu.
4. **Nometnes programma**
	1. Nometņu vietu un nories laiku nosaka pašvaldība.
	2. Nometnes vadītājs sagatavo programmu atbilstoši formai (*Pielikums Nr.1*). Programmatiek izlikta Jaunatnes nodaļas mājās lapā [www.jaunatne.daugavpils.lv](http://www.jaunatne.daugavpils.lv) sadaļā „Nometnes” ne vēlāk ka divas nedēļas pirms pieteikšanās uz vasaras nometnēm.
	3. Nometnes programmu un grozījumus tajā apstiprina Nometnes organizators.
	4. Pamatojoties uz Nometnes organizatora apstiprināto Nometnes programmu, Nometnes organizators iesniedz Domes izpilddirektoram ziņojuma veidā sagatavotu sarakstu ar plānotajām precēm un pakalpojumiem (turpmāk - Ziņojums), kuru iegāde nepieciešama Nometnes norisei. Ziņojumā norāda paredzamo apjomu (t.i., skaits, daudzums vai tamlīdzīgs identificējams rādītājs) un provizorisko cenu plānotajām precēm un pakalpojumiem.
	5. Pamatojoties uz Ziņojumā norādīto, Domes izpilddirektoram tiek piešķirtas tiesības slēgt saimnieciskus līgumus ar preču/pakalpojumu piegādātājiem vai sniedzējiem par Nometnes norisei nepieciešamo preču un pakalpojumu iegādi.
5. **Pieteikšanās kārtība nometnēm**
	1. Pieteikšanās nometnēm notiek elektroniski Jaunatnes nodaļas mājas lapā [www.jaunatne.daugavpils.lv](http://www.jaunatne.daugavpils.lv) sadaļā „Nometnes” vai atnākot uz Jaunatnes nodaļu (Saules iela 5a, Daugavpils).
	2. Dalībniekam, reģistrējoties uz izvēlēto nometni, jābūt sasniegušam Nometnes organizatoru noteikto vecumu dalībai konkrētajā nometnē. Dalībnieka vecums tiek noteikts uz konkrētās nometnes sākuma dienu. Pieteikums tiek dzēsts, ja dalībnieka vecums neatbilst izvēlētajai nometnei.
	3. Elektroniskā pieteikšanās bērniem un jauniešiem no daudzbērnu ģimenēm sākas marta trešajā sestdienā plkst. 10.00 un atvērta vienu nedēļu.
	4. Elektroniskā pieteikšanās nometnēm sākas aprīļa pirmajā sestdienā plkst. 10.00.
	5. Sakarā ar to, ka vietu skaits nometnēs ir ierobežots, tiek noteikti divi saraksti:
		1. Pamatsaraksts – ir saraksts ar ierobežotu vietu skaitu, kas nodrošina dalībniekam vietu nometnē. Pamatsarakstā iekļūst tie, kuri reģistrējas noteiktajā laika periodā visātrāk, proti, ir pirmie pēc reģistrācijas laika. Pamatsarakstā iekļautie pieteikumi tiek grupēti 2 kategorijās:
* Pieteikumi, kuru iesniedzēji atbilst daudzbērnu ģimenes statusam, un
* Pieteikumi, kuru iesniedzēji neatbilst daudzbērnu ģimenes statusam.

Pamatsarakstā tiek rezervētas:

7 vietas dalībniekiem no daudzbērnu ģimenēm dalībai dienas nometnē, un

7 vietas dalībniekiem no daudzbērnu ģimenēm dalībai diennakts nometnē.

Atlikušās vietas Pamatsarakstā tiek piešķirtas dalībniekiem, kuri neatbilst daudzbērnu ģimenes statusam.

* + 1. Rotācijas saraksts – rindas saraksts uz iekļaušanu Pamatsarakstā vai arī rezervētajās vietās dalībniekiem no daudzbērnu ģimenēm, ja gadījumā kāds no Pamatsaraksta vai arī no rezervētajām vietām, atsakās vai citu iemeslu dēļ nevar piedalīties nometnē.
	1. Nometnes organizators elektroniski paziņos dalībnieka vecākiem vai aizbildņiem uz norādīto e-pastu par dalībnieka iekļūšanu Pamatsarakstā vai Rotācijas sarakstā.
1. **Vecāku tiesības un pienākumi**
	1. Vecākiem vai aizbildņiem ir iespēja saņemt atpakaļ maksu par ēdināšanu, ja dalībnieks neapmeklēja nometni vienu vai vairākas dienas. Lai saņemtu atpakaļ maksu par ēdināšanu, pēc nometnes beigām divu kalendāra nedēļu laikā ir jāizpilda iesniegums *(Pielikums Nr.2)* Daugavpils pilsētas domes informācijas centrā (Krišjāņa Valdemāra ielā 1, Daugavpils, 1.stāvs). Maksa par ēdināšanu tiek atgriezta sekojošajos gadījumos:

6.1.1. Vismaz dienu pirms prombūtnes rakstiski iesniegtais vecāku/aizbildņu iesniegums, kur tiek norādīts dalībnieka vārds, uzvārds, datumi, kuros nometne netiks apmeklēta, un vecāku/aizbildņu kontaktinformācija.

6.1.2. Nometnes vadītājs ir pabrīdināts par dalībnieka prombūtni ar īsziņas palīdzību līdz tekošās dienas plkst. 8.15.

* 1. Vecākiem vai aizbildņiem ir iespējas saņemt atpakaļ pilnu maksu par nometni, ja dalībnieks nepameklēja to vispār slimības vai ģimenes apstākļu dēļ. Lai saņemtu atpakaļ maksu pilnā apmērā, pirms nometnes sākuma ir jāizpilda iesniegums *(Pielikums Nr.3)* Daugavpils pilsētas domes informācijas centrā (Krišjāņa Valdemāra ielā 1, Daugavpils, 1.stāvs).
	2. Pirms nometnes sākuma, nometnes organizētājs iepazīstina vecāku vai aizbildni ar nometnes iekšējās kārtības noteikumiem (*Pielikums Nr.4).*
	3. Ja vecāks vai aizbildnis uzskata, ka viņu bērns viens pats var doties mājās, nometnes pirmajā dienā nometnes vadītājam ir jāuzraksta iesniegums (*Pielikums Nr.5)*, pretējā gadījumā bērns mājās palaists netiks.

Domes priekšsēdētājs *(personiskais paraksts)* I.Prelatovs

Pielikums Nr.1

2021.gada 28.janvāra

 Nolikuma Nr.2

**Nometnes programma**

|  |  |
| --- | --- |
| **Nometnes nosaukums** |  |
| **Nometnes norises vieta** |  |
| **Nometnes norises adrese** |  |
| **Nometnes laiks** |  |
| **Nometnes tematika un dalībnieku sagatavotība** |  |
| **Bērnu vecums** |  |
| **Valoda** |  |
| **Darba laiks**  |  |
| **Dalībnieku skaits** |  |
| **Nometnes vadītājs**  |  |
| **Tālr.** |  |
| **E-pasts** |  |
| **Nometnes mērķis (konkrēts bez liekiem vārdiem, saistīts ar tematiku)** |  |
| **Nometnes uzdevumi (konkrēti saistīti ar tematiku)** |  |
| **Nometnes aktivitātes saistītas ar tematu**  |  |
| **Nometnes apmeklējuma vietas** |  |
| **Dienas kārtība** |  |

Pielikums Nr.2

2021.gada 28.janvāra

 Nolikuma Nr.2

Daugavpils pilsētas domei

No *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(vārds, uzvārds)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(pers.kods)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(adrese)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(tālruņa numurs)*

**IESNIEGUMS**

 Sakarā ar to, ka mans bērns vai aizbildināmais(-ā)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, neapmeklēja vasaras nometni “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” \_\_\_\_\_\_\_ dienas no \_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_ slimības/ģimenes apstākļu dēļ, lūdzu atmaksāt neizmantoto maksu par ēdināšanu uz konta numuru: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: *\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(paraksts, atšifrējums)*

Domes priekšsēdētāja 1.vietnieks *(personiskais paraksts)*  J.Lāčplēsis

*Apzinos, ka Daugavpils pilsētas dome Krišjāņa Valdemāra ielā 1, ievāc, izmanto, glabā un dzēš manus personas datus Apmeklētāja iesnieguma izpildei, nodrošinot, ka datu apstrādē tiek ievērotas Eiropas Savienības un nacionālo normatīvo aktu prasības.*

*Papildu informācija https://www.daugavpils.lv/lv/privatuma\_politika*

Pielikums Nr.3

 2021.gada 28.janvāra

 Nolikuma Nr.2

Daugavpils pilsētas domei

No *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(vārds, uzvārds)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(pers.kods)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(adrese)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *(tālruņa numurs)*

**IESNIEGUMS**

 Sakarā ar to, ka mans bērns vai aizbildināmais(-ā)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, neapmeklēs vasaras nometni “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” visas dienas, sakarā ar to, ka esmu apmaksājis (-jusi) nometni, lūdzu atmaksāt pilnu maksu \_\_\_\_\_\_\_\_ EUR uz konta numuru: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums: *\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(paraksts, atšifrējums)*

Domes priekšsēdētāja 1.vietnieks *(personiskais paraksts)* J.Lāčplēsis

*Apzinos, ka Daugavpils pilsētas dome Krišjāņa Valdemāra ielā 1, ievāc, izmanto, glabā un dzēš manus personas datus Apmeklētāja iesnieguma izpildei, nodrošinot, ka datu apstrādē tiek ievērotas Eiropas Savienības un nacionālo normatīvo aktu prasības.*

*Papildu informācija <https://www.daugavpils.lv/lv/privatuma_politika>*

Pielikums Nr.4

2021.gada 28.janvāra

 Nolikuma Nr.2

**Daugavpils pilsētas domes**

**Jaunatnes nodaļas**

**NOMETNES IEKŠĒJĀS KĀRTĪBAS UN DROŠĪBAS NOTEIKUMI**

**Nometņu dalībniekiem un viņu vecākiem vai aizbildņiem**

1. **Vispārīgie jautājumi**
2. Noteikumi nosaka:
	1. vasaras nometnes darba procesa organizāciju;
	2. bērnu un jauniešu (turpmāk - dalībnieks) drošības noteikumus;
	3. dalībnieka tiesības un pienākumus;
	4. ceļas satiksmes noteikumus;
	5. ugunsdrošības noteikumus;
	6. atbildību par šo noteikumu neievērošanu.
3. Šos noteikumus izvieto nometnes norises vietā un dalībniekiem, to likumiskajiem pārstāvjiem brīvi pieejamā vietā.
4. **Nometnes darba procesa organizācija**
5. Nometnes darba laiks ir no plkst. 8.00 līdz plkst.17.00. Aizkavēšanās gadījumā dalībnieka likumiskais pārstāvis brīdina nometnes vadītāju vai audzinātāju, zvanot pa tālruni.
6. Ne vēlāk kā līdz plkst. 8.15 dalībnieka likumiskais pārstāvis paziņo nometnes vadītājam vai audzinātājam par to, ka nometnes dalībnieks ir saslimis.
7. Atvedot dalībnieku uz nometni, dalībnieka likumiskais pārstāvis ieved viņu grupas telpās un paziņo audzinātājam par dalībnieka ierašanos.
8. Pēc nometnes darba laika beigām dalībnieks var doties mājās tikai likumiskā pārstāvja vai citas personas pavadībā, par kuru likumiskais pārstāvis savlaicīgi paziņojis nometnes vadītājam vai audzinātājam. Pamatojoties uz likumiskā pārstāvja iesniegumu, dalībnieks var doties mājās viens pats.
9. Pirmajā nometnes dienā dalībnieka likumiskais pārstāvis informē nometnes vadītāju par personām, kurām likumā noteiktajā kārtībā ir noteikti ierobežojumi (liegumi) tikties ar dalībnieku.
10. Aizliegts dalībnieku no nometnes izņemt personām, kuras atrodas alkohola, narkotisko, toksisko vai psihotropo vielu reibuma stāvoklī.
11. Ja dalībniekam ir infekcijas slimības pazīmes, dalībnieku ir aizliegts vest uz nometni.
12. Nometnes dalībniekiem ir tiesības uz nometni ņemt savas personīgās mantas, izņemot šo noteikumu 25.2. un 25.3.apakšpunktā noteikto. Nometnes darbinieki nenes atbildību par dalībnieka līdzi paņemtiem materiāli vērtīgiem priekšmetiem (mobilajiem telefoniem, planšetēm u.c.).
13. Dalībniekam uz nometni katru dienu jāņem līdzi dzeramā ūdens pudeli (0.5 l) un jābūt atbilstošā apģērbā un apavos. Dzeramā ūdens pudeles uzpildi nodrošina nometnes audzinātājs.
14. Dalībnieka likumiskajam pārstāvim ir tiesības saņemt atpakaļ maksu par ēdināšanu, ja dalībnieks neapmeklēja nometni. Maksa par ēdināšanu tiek atgriezta šādos gadījumos:
	1. ne vēlāk kā vienu dienu pirms dalībnieka prombūtnes likumiskais pārstāvis rakstveidā ir iesniedzis iesniegumu nometnes vadītājam, kurā norādīts dalībnieka vārds, uzvārds, nometnes neapmeklēšanas datums un likumiskā pārstāvja kontaktinformācija;
	2. šo noteikumu 4.punktā noteiktajā gadījumā.
15. Lai saņemtu atpakaļ maksu par ēdināšanu, likumiskajam pārstāvim pēc nometnes beigām divu kalendāra nedēļu laikā ir jāiesniedz iesniegums Daugavpils pilsētas domē (Krišjāņa Valdemāra ielā 1, Daugavpilī, 1.stāvā).
16. Dalībnieka fotogrāfiju izmantošana informatīvajos materiālos ir atļauta ar likumiskā pārstāvja rakstveida piekrišanu.
17. **Nometnes dalībnieka tiesības un pienākumi**
18. Nometnes dalībniekam ir šādas tiesības:
	1. nometnes laikā brīvi izteikt un aizstāvēt savas domas un uzskatus, kas neaizskar cilvēka godu un cieņu;
	2. saņemt interesējošu informāciju, būt uzklausītam;
	3. ziņot nometnes vadītājam vai audzinātājam par nepieņemamu nometnes darbinieka, dalībnieka vai citas personas rīcību;
	4. iesniegt nometnes vadītājam vai audzinātājam sūdzību par jebkādu vardarbību, viņa tiesību pārkāpumu vai citādu apdraudējumu.
19. Nometnes dalībniekam ir šādi pienākumi:
	1. iesaistīties nometnes aktivitātēs atbilstoši savām spējām, izņemot, ja pastāv apstākļi, kas to liedz darīt (par to informējot nometnes vadītāju vai audzinātāju);
	2. ievērot nometnes iekšējās kārtības noteikumus un drošības noteikumus, nometnes norises laikā ievērot darbinieku norādījumus un rīkojumus;
	3. ievērot personīgo higiēnu, sekot savai veselībai;
	4. nekavējoties ziņot nometnes vadītājam vai audzinātajam par gūtam traumām, ievainojumiem un citām izmaiņām pašsajūtā vai veselības stāvoklī;
	5. darboties un uzvesties saskaņā ar sabiedrībā pieņemtajām morāles un ētikas normām;
	6. rūpēties par nometnes inventāra u.c. materiālo vērtību saglabāšanu, t.sk., apkārtni (augi, soliņi utt.); ļaunprātīgas mantas vai inventāra bojāšanas gadījumā materiālos zaudējumus atlīdzina dalībnieka likumiskais pārstāvis;
	7. saudzīgi izturēties pret citu dalībnieku un nometnes darbinieku mantām, bez atļaujas tās neaiztikt;
	8. uzmanīgi rīkoties ar asiem, smagiem un lieliem priekšmetiem;
	9. ievērot tīrību un kārtību nometnes norises vietā;
	10. izturēties ar cieņu, būt laipnam un pieklājīgam, nelietot aizvainojošus izteicienus, neaizskart personas godu, būt iecietīgam pret citu personu uzskatiem un pārliecību;
	11. sakārtot savu darba un atpūtas vietu (jāsakārto rakstāmpiederumus, galda spēles, āra inventāru, atkritumi jāizmet atkritumu tvertnē u.tml.);
	12. ēšanas laikā uzvesties klusi, pēc ēšanas novākt lietotos traukus, piestumt krēslu pie galda;
	13. ievērot drošību uz ūdens, peldēties tikai nometnes atbildīgās personas klātbūtnē, ievērojot nometnes darbinieka norādījumus;
	14. peldot ar laivām, ievērot drošības noteikumus (glābšanas veste, mierīgas kustības u.c.) un nometnes darbinieka norādījumus;
	15. atrodoties spēļu laukumā, ievērot inventāra lietošanas un drošības noteikumus;
	16. atrodoties ārpus telpām, piesardzīgi izturēties pret nepazīstamām lietām un priekšmetiem, neēst nepazīstamas ogas un augus, neaiztikt dzīvniekus.
20. Dalībniekam jāievēro rūpīga un regulāra roku higiēna pirms ēšanas, pēc tualetes apmeklējuma, pēc pastaigām, pēc aktivitātēm gan telpās, gan ārā.
21. Nometnes dalībnieks nedrīkst patvaļīgi atstāt nometnes norises vietu vai teritoriju.
22. Ja ir nepieciešams uz kādu brīdi pamest spēļu laukumu un doties uz kabinetu vai tualeti, par to ir jāinformē jebkurš nometnes audzinātājs.
23. Aizliegts bez nometnes vadītāja vai audzinātāja atļaujas nometnes norises laikā filmēt, kā arī nofilmēto materiālu publicēt interneta vietnēs.
24. **Drošības noteikumi**
25. Par dalībnieka iepazīstināšanu ar drošības instrukcijām un nometnes iekšējās kārtības noteikumiem atbild nometnes vadītājs un audzinātājs.
26. Dalībnieks ārkārtas situācijās (ugunsgrēka, plūdu, vētras un citos gadījumos) rīkojas saskaņā ar audzinātājas rīkojumiem un saskaņā ar drošības instrukcijām.
27. Sakarā ar Covid-19 ir jāievēro valstī noteiktie obligātie drošības un piesardzības pasākumi.
28. Bērnu vecākiem vai aizbildņiem ir jāseko līdzi sava bērna veselības stāvoklim un nedoties uz nometni ar elpošanas ceļu infekcijas slimības pazīmēm (klepus, sāpes kaklā, paaugstināta ķermeņa temperatūra).
29. Netiek pieļauta personu, kurām noteikta pašizolācija, mājas karantīna vai stingra izolācija, klātbūtne nometnē.
30. Ja dalībnieks nometnē cietis fiziskas vai emocionālas vardarbības rezultātā, dalībnieks par to nekavējoties informē audzinātāju, nometnes vadītāju vai jebkuru citu nometnes darbinieku. Šajā gadījumā nometnes vadītājs vai audzinātājs:
	1. nekavējoties informē likumisko pārstāvi un kopīgi vienojas par tālāku rīcību;
	2. uzklausa dalībnieka viedokli par notikušo;
	3. par konstatētiem apstākļiem sastāda aktu un rīkojas normatīvajos aktos noteiktajā kārtībā.
31. Dalībnieks rūpējas par savu veselību un drošību, neapdraud savu un citu drošību. Ja dalībnieks apdraud savu vai citu personu drošību, veselību vai dzīvību:
	1. nometnes audzinātājs par dalībnieka uzvedību informē nometnes vadītāju;
	2. nometnes vadītājs informē dalībnieka likumisko pārstāvi par dalībnieka uzvedību;
	3. turpmāko sadarbību ar dalībnieku, likumiskiem pārstāvjiem, audzinātāju nosaka nometnes vadītājs atbilstoši situācijai, vajadzības gadījumā iesaistot citas pašvaldības institūcijas.
32. Gadījumos, kad ir aizdomas par pielietoto vardarbību vai citiem pārkāpumiem pret dalībnieku, nometnes vadītājs sazinās ar likumisko pārstāvi un nekavējoties ziņo tiesībsargājošām iestādēm.
33. Aizliegts:
	1. fiziski un mutiski ietekmēt citus nometnes dalībniekus un darbiniekus;
	2. nest uz nometni dzīvībai bīstamas vielas, priekšmetus, dzīvniekus;
	3. lietot, glabāt, realizēt alkoholu, tabakas izstrādājumus (t.sk., cigaretes), augu smēķēšanas produktus, elektroniskās cigaretes un to uzpildes flakonus, narkotiskās, toksiskās un psihotropās vielas, gāzes baloniņus, gāzes pistoles, šaujamieročus un citas lietas, kas apdraud cilvēka dzīvību un veselību.
34. Nepiederošām personām nav atļauts uzturēties nometnes norises vietā. Jebkuram nometnes darbiniekam ir tiesības apturēt nepiederošu personu un pajautāt atrašanās iemeslu nometnē. Ja nepiederoša persona ar savu rīcību rada aizdomas par iespējamiem draudiem dalībnieku veselībai vai dzīvībai, nometnes darbiniekam nekavējoties jāziņo policijai.
35. Persona, kura ierodas nometnē ar mērķi iesniegt iesniegumu, priekšlikumu vai sūdzību, vēršas pie nometnes vadītājas.
36. Ja dalībnieks kādas personas darbībā saskata draudus savai vai citu personu drošībai, ja tuvojas svešs cilvēks, kurš uzsāk sarunu vai vēlas kaut ko parādīt, dalībnieks nekavējoties vēršas pie jebkura nometnes darbinieka un to informē.
37. Ja dalībniekam tiek konstatētas saslimšanas pazīmes, trauma, ievainojumi vai citas izmaiņas veselības stāvoklī, nometnes vadītājs vai audzinātājs nekavējoties informē likumisko pārstāvi un kopīgi vienojas par tālāku rīcību.
38. Ja dalībnieks guva nelielu traumu un nav apdraudēta viņa veselība, pirmo palīdzību dalībniekam sniedz nometnes atbildīgais darbinieks, par notikušo informējot likumisko pārstāvi un kopīgi vienojas par tālāku rīcību.
39. Ja dalībnieks guva smagu traumu un ir apdraudēta viņa veselība, nometnes darbinieks izsauc neatliekamo medicīnisko palīdzību, nodrošinot pirmās palīdzības sniegšanu dalībniekam līdz brīdim, kamēr ierodas neatliekamās medicīniskās palīdzības brigāde. Par notikušo nekavējoties tiek informēts likumiskais pārstāvis.
40. Dodoties pārgājienā vai ekskursijā nometnes vadītājs vai audzinātājs trīs dienas pirms pret parakstu iesniedz likumiskajam pārstāvim informāciju par ekskursijas mērķi, maršrutu, ilgumu, pārvietošanās veidu, nakšņošanas vietu, saziņas iespējām un pirmās palīdzības sniegšanas iespējām. Nometnes dalībnieks:
	1. informē nometnes audzinātāju par īpašām savām veselības problēmām;
	2. netraucē transportlīdzekļa vadītāju un braukšanas laikā nenovērš tā uzmanību, nepārvietojas transportlīdzeklī tā kustības laikā;
	3. ievēro ceļu satiksmes noteikumus, pārliecinās par drošību un transportlīdzekļu plūsmu šķērsojot brauktuvi (to veic tikai atļautās vietās);
	4. pārgājienā pārvietojas tikai kolonā kopā ar grupu;
	5. ekskursijā vai pārgājienā dodas atbilstošā apģērbā, apavos, lieto galvassegu;
	6. ievēro citus nometnes darbinieku norādījumus.
41. Ja nometnes laikā paredzēta peldēšanās, nometnes vadītājs pirms tam saņemt dalībnieka likumiskā pārstāvja rakstisku atļauju.
42. Nometnes laikā ir kategoriski aizliegts fiziski un mutiski ietekmēt citus nometnes dalībniekus, darbiniekus un audzinātājus. Ja notiek kāds incidents, nekavējoties ir jāvēršas pie nometnes vadītāja vai jebkura audzinātāja.
43. Ja bērns/bērni neklausa nometnes vadītāju vai audzinātājus, tad tiek izteikts aizrādījums. Saņemot trešo aizrādījumu nometnes vadītājs vai audzinātājs ir tiesīgs sazināties ar bērna vecākiem un izrunāt radušos situāciju.

**V. Ceļu satiksmes noteikumi**

1. Nometnes dalībnieki pilsētā var pārvietoties tikai pa ietvi vai gājēju ceļu pa diviem cilvēkiem rindā, ārpus pilsētas – pa brauktuves kreiso malu vai nomali, vienā rindā viens aiz otra.
2. Nometnes dalībnieks ievēro ceļu satiksmes noteikumus, pārliecinās par drošību un transportlīdzekļu plūsmu šķērsojot brauktuvi. Ceļu drīkst šķērsot tikai tam paredzētā vietā.
3. Braucot sabiedriskajā transportā, dalībnieks netraucē transportlīdzekļa vadītāju un braukšanas laikā nenovērš tā uzmanību, nepārvietojas transportlīdzeklī tā kustības laikā un ievēro nometnes darbinieka norādījumus.
4. Uz ielas, ceļa vai tiešā to tuvumā dalībniekam ir aizliegts spēlēt spēles vai nodarboties ar citām aktivitātēm.
5. **Ugunsdrošības noteikumi**
6. Nometnes laikā dalībniekam ir aizliegts izmantot sveces, sērkociņus un šķiltavas.
7. Ugunskura vietu uzrauga nometnes atbildīgais darbinieks.
8. Pamanot dūmus, degšanu vai sadzirdot ugunsgrēka signalizācijas skaņu, dalībniekam ir pienākumus:
	1. nekavējoties pamest telpas un brīdināt par to tuvumā atrodošos nometnes darbinieku;
	2. pulcēties nometnes atbildīgā darbinieka norādītajā vietā;
	3. stingri ievērot nometnes darbinieka norādījumus.
9. Dalībnieki no nometnes telpām tiek evakuēti nometnes darbinieka pavadībā bez virsdrēbēm un personīgajām mantām.
10. Ja dalībnieks konstatē, ka telpas durvis ir karstas un nevar izkļūt no telpas, dalībniekam ir jāaizbāž durvju spraugu ar segu vai tml. (vislabāk mitru), mazliet jāpaver vaļā logu un jārada troksni, sitot kopā dažādus priekšmetus. Ja telpas durvis nav karstas, dalībnieks pārliecinoties, ka ārpusē nav dūmu un uguns, pamet telpu.
11. Ja telpā ir dūmi, dalībniekam iespēju robežās jāaizsedz deguns un mute ar mitru materiālu un jāmēģina atrasties tuvāk grīdai (rāpot u.tml.).
12. Operatīvos dienestus izsauc nometnes atbildīgā persona.
13. **Atbildība par noteikumu neievērošanu**
14. Šo noteikumu neievērošanas gadījumā:
	1. nometnes audzinātājs vai vadītājs var izteikt dalībniekam mutisku aizrādījumu;
	2. nometnes audzinātājs vai vadītājs var veikt individuālas pārrunas ar dalībnieka likumisko pārstāvi;
	3. būtisku vai atkārtotu pārkāpumu gadījumā dalībnieku var atskaitīt no nometnes, saskaņojot to ar par nometnes organizēšanu atbildīgo institūciju.

Domes priekšsēdētājs *(personiskais paraksts)* I.Prelatovs

Pielikums Nr.5

2021.gada 28.janvāra

 Nolikuma Nr.2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nometnes nosaukums

\_\_\_\_\_\_iela \_\_\_\_\_, Daugavpils, LV-54\_\_\_

Adrese

Nometnes vadītājai (-am)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Nometnes vadītāja vārds, uzvārds

IESNIEGUMS

Es \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_, atļauju un apstiprinu, ka mans bērns vai aizbildināmais(-ā)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, var nākt uz nometni \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, un no plkst. \_\_\_\_\_ aiziet no nometnes patstāvīgi bez vecākiem.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_/ Paraksts /Atšifrējums/

Datums: *\_\_\_\_\_\_\_\_\_\_\_\_\_\_\_\_\_*

*Apzinos, ka Daugavpils pilsētas dome Krišjāņa Valdemāra ielā 1, ievāc, izmanto, glabā un dzēš manus personas datus Apmeklētāja iesnieguma izpildei, nodrošinot, ka datu apstrādē tiek ievērotas Eiropas Savienības un nacionālo normatīvo aktu prasības.*

*Papildu informācija https://www.daugavpils.lv/lv/privatuma\_politika*